****

**V I L J A N D I L I N N**

**LINNAVOLIKOGU**

**HARIDUSKOMISJONI**

**KOOSOLEKU PROTOKOLL**

Viljandi 9. detsember 2024 nr 1-9/24/32

Algus kell 16.00, lõpp kell 17.13

**Koosolekut juhatas** Külli Salumäe

**Protokollis** Maria Kuldkepp

**Võtsid osa liikmed:** Kati Kivja, Griseldis Künnapuu, Harri Künnapuu, Külli Salumäe, Aavo Soopa (Teams), Margit Suurmets, Priit Pramann (Teams), Lii Susi, Allan Praats (Teams)

**Puudusid:** Marje Aavik, Janika Gedvil, Juhan-Mart Salumäe

**Võtsid osa asendusliikmed:** Kert Kärner (M. Aavik asendusliige), Pille-Riin Lillepalu (J.-M. Salumäe asendusliige)

**Koosolekul viibisid:** linnapea Johan-Kristjan Konovalov, abilinnapea Are Tints, volikogu esimees Helmen Kütt (Teams), kultuuri- ja spordispetsialist Annika Aasa

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus.

Komisjon kinnitas päevakorra.

**PÄEVAKORD:**

1. Viljandi linna 2025. aasta eelarve (2024/303)

2. 2025. aasta kaasava eelarve tulemuste kinnitamine (2024/304)

3. Seisukoht haridusleppe allkirjastamise küsimuses – II lugemine (2024/300-1)

4. Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/305)

5. 2025. aasta volikogu ja komisjonide töögraafikud

6. Projektitoetused

**PÄEVAKORRAPUNKT NR 1**

**Viljandi linna 2025. aasta eelarve (2024/303)**

**KUULATI:**

J.-K. Konovalov – kinnitada Viljandi linna 2025. aasta eelarve kogumahuga 43 514 952 eurot.

Koosoleku juhataja pani eelnõu hääletusele.

**Hääletati:**

10 poolt, 1 erapooletu

**OTSUSTATI:**

Toetada eelnõu „Viljandi linna 2025. aasta eelarve (2024/303)“.

**PÄEVAKORRAPUNKT NR 2**

**2025. aasta kaasava eelarve tulemuste kinnitamine (2024/304)**

**KUULATI:**

J.-K. Konovalov – eelnõu eesmärk on volikogu poolt kinnitada 2025. aasta kaasava eelarve linnaelanike hääletuse tulemusena selgunud paremusjärjestus ning määrata 2025. aastal elluviimisele kuuluv idee.

Koosoleku juhataja pani eelnõu hääletusele.

**Hääletati:**

10 poolt

**OTSUSTATI:**

Toetada eelnõu „2025. aasta kaasava eelarve tulemuste kinnitamine (2024/304)“.

**PÄEVAKORRAPUNKT NR 3**

**Seisukoht haridusleppe allkirjastamise küsimuses – II lugemine (2024/300-1)**

**KUULATI:**

A. Tints - Haridus- ja Teadusministeerium tegi veebruaris 2024 ettepaneku alustada üldhariduskoolide õpetajate töötasu ja töötingimuste teemal läbirääkimisi omavalitsuste, erakooli pidajate, õpetajate esindusorganisatsioonide ning ministeeriumi vahel. Läbirääkimiste eesmärk on sõlmida kokkulepped õpetajatöö väärtustamiseks ning järelkasvu tagamiseks Eesti ühiskonnas.

Koosoleku juhataja pani hääletusele, kes on selle poolt, et Viljandi linn ei allkirjasta hariduslepet.

**Hääletati:**

11 poolt

**OTSUSTATI:**

1. Toetada eelnõu “Seisukoht haridusleppe allkirjastamise küsimuses (2024/300-1)” saatmist volikogusse II lugemiseks.
2. Toetada seda, et Viljandi linn ei allkirjasta hariduslepet.

**PÄEVAKORRAPUNKT NR 4**

**Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/305)**

**KUULATI:**

A. Tints - eelnõuga muudetakse linnavolikogu määrust, mis kehtestab vanema poolt kaetava õppekulu suuruse ühes kuus Viljandi linna koolieelsetes lasteasutustes.

**Ettepanek:**

P.-R. Lillepalu – vanema poolt kaetava õppekulu suuruse lahti sidumine alampalgast Viljandi linna koolieelses lasteasutuses. Õppekulu võiks kalkuleerida arvestades õppeasutuste reaalseid kulusid.

Teha määruses vastavad muudatused:

11) alates 01.09.2025 88.60 eurot

21) alates 01.09.2025 osaajaline koht 44.30 eurot“

Eemaldada määrusest: (2) Edaspidi on iga-aastaselt alates 1. septembrist lasteaia õppekulu suurus 10% ja osaajaline koht 5% kehtivast alampalgast.

Koosoleku juhataja pani ettepaneku hääletusele.

**Hääletati:**

4 poolt, 1 vastu, 6 erapooletut

**Otsustati:**

Ettepanek leidis toetust.

Koosoleku juhataja pani eelnõu koos muudatusettepanekuga hääletusele.

**Hääletati:**

5 poolt, 1 vastu, 5 erapooletut

**OTSUSTATI:**

Toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2024/305)“ koos muudatusettepanekuga.

**PÄEVAKORRAPUNKT NR 5**

**2025. aasta volikogu ja komisjonide töögraafikud**

**KUULATI:**

K. Salumäe tutvustas 2025. aasta hariduskomisjoni koosolekute toimumise aegu.

**OTSUSTATI:**

Kinnitada 2025. aasta hariduskomisjoni koosolekute toimumise ajad.

**PÄEVAKORRAPUNKT NR 6**

**Projektitoetused**

Haridusvaldkonna esimeses voorus esitati 2 taotlust, mille kogusumma on 1300 eurot.

.

• Mittetulundusühing Viljandi Jakobsoni Kooli Toetusselts taotleb 500 eurot projekti „Viljandi maakonna Jakobsoni nimeline füüsika võistlus“ korraldamiseks.

Komisjoni ettepanek eraldada 500 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest. Komisjon otsustas ümardada toetuse taotletud summani.

• Viljandi Gümnaasium taotleb 800 eurot projekti „Viljandi Gümnaasium Raamaturock XI, kevad 2025.“ korraldamiseks.

Komisjoni ettepanek eraldada 800 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ja tehtud ettepanekute keskmisest. Komisjon otsustas ümardada toetuse taotletud summani.

Noorsootöövaldkonna esimeses voorus esitati 1 taotlus, mille kogusumma on 1884 eurot.

• Mittetulundusühing OMA Stuudio taotleb 1884 eurot projekti „Kogukonna Tantsupäev“ korraldamiseks.

Komisjoni ettepanek eraldada 1500 eurot.

Toetussumma kujunes komisjoni liikmete hindamistöö tulemusena antud hindamispunktide põhjal ning komisjon otsustas üksmeeleselt ümardada toetussummat 1500 euroni.

**OTSUSTATI:**

Haridusvaldkond

Eraldada:

|  |  |  |
| --- | --- | --- |
| Mittetulundusühing Viljandi Jakobsoni Kooli Toetusselts | Viljandi maakonna Jakobsoni nimeline füüsika võistlus | 500.- |
| Viljandi Gümnaasium | Viljandi Gümnaasium Raamaturock XI, kevad 2025 | 800.- |

Noorsootöövaldkond

Eraldada:

|  |  |  |
| --- | --- | --- |
| Mittetulundusühing OMA Stuudio | Kogukonna Tantsupäev | 1500.- |

(allkirjastatud digitaalselt) (allkirjastatud digitaalselt)

Külli Salumäe Maria Kuldkepp

koosoleku juhataja protokollija